
Atbildes uz biežāk uzdotajiem jautājumiem par Klimata pārmaiņu finanšu instrumenta finansēto projektu atklāto konkursu „Kompleksi risinājumi siltumnīcefekta gāzu emisiju samazināšanai, 4.kārta” 

Lietotie saīsinājumi: 

· Noteikumi - Ministru kabineta 2012.gada 14.augusta noteikumi Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” ar grozījumiem, kas veikti līdz 14.06.2013

· Grozījumi - 2013.gada 13.maija Ministru kabineta noteikumi Nr.250 „Grozījumi Ministru kabineta 2012.gada 14.augusta noteikumos Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums”
· Konkurss - „Kompleksi risinājumi siltumnīcefekta gāzu emisiju samazināšanai, 4.kārta”
· VARAM - Vides aizsardzības un reģionālās attīstības ministrija

· VIF - SIA „Vides investīciju fonds”
	Nr.p.k.


	Jautājums
	Atbilde

	1. 
	Cik detalizētām ir jābūt izstrādātām būvniecības tāmēm?
	Saskaņā ar MK noteikumu Nr.599 28.4.apakšpunktu viens no papildus iesniedzamiem dokumentiem ir būvniecības tāmes (ja attiecināms) un projekta aktivitāšu tāmes atbilstoši projekta iesniegumā un ēkas energoauditā paredzētajām aktivitātēm, kuras projekta iesniedzējs izvēlējies veikt projekta mērķa sasniegšanai, izmantojot finanšu instrumenta finansējumu. Fonds norāda, ka būvniecības tāmēm ir jābūt tādām, kādas tās ir normatīvajos aktos noteiktas, tai skaitā ir jāsatavo atbilstoši būvniecības jomu regulējošiem aktiem - MK 16.10.2001. noteikumi Nr.444 "Noteikumi par Latvijas būvnormatīvu LBN 405-01 "Būvju tehniskā apsekošana"" ("LV", 150 (2537), 19.10.2001.) [stājas spēkā 20.10.2001.].


	2. 
	Uz projekta iesniegšanas brīdi nebūs saskaņots tehniskais projekts, bet tas tiks izdarīts uz precizējumu izsūtīšanas brīdi, līdz ar to minēto dokumentu varēsim pievienot tikai kopā ar projekta iesnieguma precizējumiem. Vai tas ir pieļaujams? Un kas mums šajā gadījumā ir jāpievieno uz projekta iesnieguma iesniegšanas brīdi? 
	IV kārtas projektu iesniegumu iesniegšana tiek organizēta līdz 2014.gada 28.februārim, proti, viena mēneša laikā pieteicējam ir jāsagatavo projektam nepieciešamā dokumentācija un jāiesniedz VSIA "Vides investīciju fonds".

MK noteikumu 28.5.punkts nosaka, ka projekta iesniegumam jāpievieno „būvvaldē akceptēts būvprojekts tehniskā projekta stadijā (kopija) par visiem projekta ietvaros plānotajiem būvdarbiem vai, ja paredzēta vienkāršota renovācija, būvvaldē saskaņota apliecinājuma karte par projektā veicamajiem darbiem (kopija), vai, ja paredzēta vienkāršotā inženiertīklu pievadu un iekšējo inženiertīklu izbūve, rekonstrukcija vai renovācija, būvvaldē saskaņota tehniskā shēma (kopija) atbilstoši ēkas energoauditā paredzētajām aktivitātēm, vai būvvaldes izziņa, ka projektā plānoto aktivitāšu īstenošanai nav nepieciešama būvvaldes atļauja vai šajā punktā minētie dokumenti”. Papildus noteikumu 5.pielikumā pie vērtēšanas 2.20.kritērija ir norādīts, ka minētais kritērijs ir „Precizējams”, nenorādot, ka precizējams būtu tikai pats dokuments, bet ne tā saskaņojums.

Ņemot vērā, ka pirms tam netika izziņota oficiāla informācija par konkursa IV kārtas organizēšanu, Fonds norāda, ka, tiek pieļauta iespēja tehniskos projektus iesniegt pēc precizējumu saņemšanas, lai nodrošinātu pēc iespējas lielāku projektu pieteikumu iesniegšanu un lielāku konkurenci. Fonds vērš uzmanību, ka veicot saskaņojumu konstatētie trūkumi, kas tiks norādīti projekta iesnieguma precizējumos, ir jānovērš vēstulē noteiktajā termiņā.
Tādējādi situācijā, kad netiek pievienots tehniskais projekts, projekta iesniegumam jāpievieno tehniskais projekts (kas nav saskaņots) un pavadvēstulē jānorāda, kad tiks veikta projekta saskaņošana un tad, kad vērtēšanas komisija izvirzīs nosacījumus un prasīs iesniegt saskaņotu projektu – tad tas būs jāiesniedz vērtēšanas komisijai norādītajā termiņā. 
III kārtā noraidījām līdzīgu gadījumu, kurā lūdzām iesniegt saskaņotu tehnisko projektu, bet finansējuma saņēmējs iesniedza saskaņoto projektu pēc nosacījumu izpildes termiņa un tāpēc projekts tika noraidīts.


	3. 
	Kur iespējams iegūt detalizētu informāciju par http://www.lvif.gov.lv/?object_id=33180&l=1 tēmu? - precīzāki nosacījumi, kritēriji, ... Vai iespējams projekts, kura ietvaros tiek uzlabota gan ražošanas telpas energoefektivitāte, gan ražošanas iekārtu (kuras ražo energoefektīvus produktus) modernizācijas?

Konkursa ietvaros viena projekta īstenošanai pieejamais maksimālais finanšu instrumenta finansējums ir 853 723,09 euro. Kāds ir minimālais?


	Detalizētu informāciju par šo projektu konkursu Jūs varat iegūt VIF mājas lapā http://www.lvif.gov.lv/?module=explorer&object_id=33182 un VARAM mājas lapā http://varam.gov.lv/lat/darbibas_veidi/KPFI/projekti/?doc=17720 .

Saskaņā ar Ministru kabineta 2012.gada 14.augusta noteikumu Nr.559 19.punktu, konkursa ietvaros atbalstāmas sekojošas projekta aktivitātes: 

19.1.ieguldījumi vides aizsardzībā, kas ļauj ietaupīt enerģiju:

· ēku energoefektivitāti paaugstinoši rekonstrukcijas vai vienkāršotās renovācijas darbi;

· energoefektivitāti paaugstinoši papildu ieguldījumi esošajās ražošanas tehnoloģiskajās iekārtās;

· iekārtas un sistēmas efektīvai siltuma otrreizējai izmantošanai;

· energoefektīva apgaismojuma uzstādīšana iekštelpās;

· ēku automatizētās vadības un kontroles sistēmu uzstādīšana, kuras nodrošina enerģijas patēriņa kontroli un samazinājumu;

· tehnoloģijas, kas atrodas uzņēmuma teritorijā un ir nepieciešamas tā darbībai, bet nav tieši piesaistītas ēkai;

19.2.ieguldījumi atjaunojamo energoresursu izmantošanai saskaņā ar šādiem nosacījumiem:

19.2.1.papildu ieguldījumi pārejai (tai skaitā iepērkamā enerģijas apjoma samazināšana) no tehnoloģijām, kurās izmanto fosilos energoresursus, uz tehno​loģijām, kurās izmanto atjaunojamos energoresursus:

· biomasu izmantojošas katlu iekārtas;

· biomasu izmantojošas koģenerācijas stacijas;

· energoavoti ar siltuma sūkņiem (transformācijas koeficients atbilst šo noteikumu 2.pielikuma 1.tabulā noteiktajam);

· saules kolektori;

· saules fotoelektriskie paneļi (saules baterijas);

· vēja elektrostacijas;

· tehnoloģijas, ar kurām atjaunojamo primāro energoresursu ar lielāku aprites cikla siltumnīcefekta gāzu emisiju var pārstrādāt lietderīgi izmanto​jamā atjaunojamā energoresursā ar mazāku aprites cikla siltumnīcefekta gāzu emisiju;

19.2.2.biomasas katlu iekārtu kopējā uzstādītā siltuma jauda nepārsniedz 3 MW, un biomasas koģenerācijas staciju kopējā uzstādītā siltuma jauda nepārsniedz 3 MW;

19.2.3.nomainot siltumenerģijas ražošanas tehnoloģijas, kopējā uzstādāmā siltuma jauda nedrīkst pārsniegt esošo siltumenerģijas ražošanas tehnoloģiju (kurās izmanto fosilos energoresursus) kopējo uzstādāmo siltuma jaudu, izņemot gadījumu, ja plānotā uzstādāmā siltumenerģijas ražošanas tehnoloģija nenodrošina nepieciešamo siltumenerģijas apjomu efektivitātes dēļ vai uzstādāmās siltumenerģijas ražošanas tehnoloģijas plānotais saražotais siltumenerģijas apjoms nepārsniedz siltumenerģijas apjomu, kādu projekta iesniedzējs ir iepircis no siltumenerģijas piegādātāja.

Papildus nepieciešams ņemt vērā minēto MK noteikumu 12.4.apakšpunkta prasības, kas nosaka, ka konkursa ietvaros var pieteikties projekta iesniedzējs, kura saimnieciskā darbība ietver aktivitātes, kas atbilst saimnieciskās darbības statistiskās klasifikācijas (NACE 2.red.) kodiem 10–33, 35.3, 45–47.99, 85.1–85.6, 86.1–86.9, 87.2 un 90–91.04, un projekta iesniedzējs saimniecisko darbību veic ēkā vai teritorijā, kurā plānots īstenot projekta aktivitātes, vai plāno veikt minētajā ēkā pēc projekta aktivitāšu īstenošanas (ja attiecināms).

Pirms projekta iesnieguma iesniegšanas lūdzam pārliecināties vai potenciālais projekta iesniedzējs atbilst šiem un arī citiem MK noteikumos Nr.559 izvirzītajiem projektu iesniedzēju atlases nosacījumiem, ņemot vērā, ka vērtēšanas komisija projekta iesniedzēja atbilstību NACE 2.red.kodiem pārbauda pēc publiski pieejamām datu bāzēm (piemēram - Lursoft).

Konkursa ietvaros nav noteikts minimālais atbalsta apjoms.

	4. 
	Projektā ir nepieciešams iesniegt zvērināta revidenta izziņa, kurai pievienots attiecināmo izmaksu aprēķins. Ko darīt ja šī izziņa ir izsniegta 2013. gadā un tajā ir LV, nevis EUR, vai nepieciešama jauna revidenta izziņa?
	Ņemot vērā, ka šobrīd valstī ir viena valūta – euro un, ka arī projekta iesniegumā visur izmantotā naudas vienība ir euro – arī pievienotajiem dokumentiem, tai skaitā revidenta atzinumam ir jāizmanto euro valūta, lai būtu iespējama projekta iesniegumā un revidenta atzinumā iekļautā informācija. Tāpat jāpārliecinās, ka revidenta atzinumā iekļautā informācija atbilst projekta iesniegumā iekļautajai informācijai un projekta aktivitātēm.

	5. 
	Vai atbalstu projektu atklāta konkursa „Kompleksi risinājumi siltumnīcefekta gāzu emisijas samazināšanai” ietvaros varētu gūt arī Dzīvokļu īpašnieku kooperatīvā sabiedrība, kas vēlētos 56 dzīvokļu ēkai ar ~100 iedzīvotājiem uzstādīt saules kolektorus karstā ūdens sagatavošanai?
	Saskaņā ar Ministru kabineta 2012.gada 14.augusta noteikumu Nr.559 3.3. apakšpunktu konkursa III kārtā un līdz ar to arī IV kārtā, projekta iesniedzējs var būt:

3.3.1. komersants, tai skaitā ārstniecības iestāde, kura nesniedz valsts budžeta apmaksātus veselības aprūpes pakalpojumus;

3.3.2. izglītības iestāde, tai skaitā valsts dibinātās militārās profesionālās izglītības iestādes, vai izglītības iestādes dibinātājs;

3.3.3. ārstniecības iestāde, kura sniedz valsts budžeta apmaksātus veselības aprūpes pakalpojumus;

3.3.4. kultūras institūcija, kura finansē kultūras aktivitātes un kuras darbības pamatmērķis ir kultūras vērtību radīšana, izplatīšana vai saglabāšana (turpmāk – kultūras institūcija).”
Papildus nepieciešams ņemt vērā minēto MK noteikumu 12.4.apakšpunkta prasības, kas nosaka, ka konkursa ietvaros var pieteikties projekta iesniedzējs, kura

„ saimnieciskā darbība ietver aktivitātes, kas atbilst saimnieciskās darbības statistiskās klasifikācijas (NACE 2.red.) kodiem 10–33, 35.3, 45–47.99, 85.1–85.6, 86.1–86.9, 87.2 un 90–91.04, un projekta iesniedzējs saimniecisko darbību veic ēkā vai teritorijā, kurā plānots īstenot projekta aktivitātes, vai plāno veikt minētajā ēkā pēc projekta aktivitāšu īstenošanas (ja attiecināms)”
Pirms projekta iesnieguma iesniegšanas lūdzam pārliecināties vai potenciālais projekta iesniedzējs atbilst šiem un arī citiem MK noteikumos Nr.559 izvirzītajiem projektu iesniedzēju atlases nosacījumiem, ņemot vērā, ka vērtēšanas komisija projekta iesniedzēja atbilstību NACE 2.red.kodiem pārbauda pēc publiski pieejamām datu bāzēm (piemēram - Lursoft).

	6. 
	Vai ir gaidāma vel kāda projekta kārta, vai arī šī ir noslēdzošā?
	Šobrīd jaunas kārtas netiek plānotas, jo esošajā kārtā finansējums ir no iepriekšējo konkursu atlikumiem  ar ierobežotiem izmantošanas termiņiem.

	7. 
	Vēlējos uzzināt kādi kritēriji tiek izvirzīti komersantam, lai tas varētu startēt programmā “Kompleksi risinājumi siltumnīcefekta gāzu emisijas samazināšanai” IV kārta?

Iepazinos ar vadlīnijām projekta iesniedzējiem, bet tur neatradu informāciju par to, kādiem kritērijiem komersantam jāatbilst!
	Lūdzam Jūs rūpīgi iepazīties ar 2012.gada 14.augusta MK noteikumiem Nr.559 http://likumi.lv/doc.php?id=251098 un rast iespēju apmeklēt VARAM organizēto semināru projektu iesniedzējiem, kas notiks š.g.10.februārī plkst.10.00 Rīgā, Peldu ielā 25, 409.telpa. Minētā semināra video materiāls ir pieejams arī VARAM mājas lapā.

	8. 
	Man ir daži jautājumi par projektu konkursa „Kompleksi risinājumi siltumnīcefekta gāzu emisiju samazināšanai”.

1. Vai ir iespēja izglītības iestādei pieteikties konkursam, lai nomanītu veco šīfera jumta segumu pret citu un veiktu ēkas siltināšanas darbus, energotaupības nolūkos, nemainot apkures sistēmu. Vai arī tas ir iespējams tikai kompleksā?

2. Cik procentuālā izteiksmē pašvaldībai būs paredzams savs līdzfinansējums - 15%? Vai daļa no šis summas drīkst būt natūrā- darbaspēks, resursi...?

3.Vai ir reāli aprīkot skolas jumtu papildus ar saules baterijām, lai samazinātu energozudumus.

Atvainojiet par iespējams banāliem jautājumiem, taču labāk ir pārjautāt, ja neesi pārliecināts.
	Saskaņā ar MK 14.08.2012. noteikumu Nr.599 11.punktu projekta iesniedzējam katram konkursa kārtas ietvaros ir tiesības iesniegt vienu vai vairākus projekta iesniegumus, bet par vienu un to pašu ēku vai teritoriju ir tiesības iesniegt tikai vienu projekta iesniegumu. Projekts var ietvert vienu aktivitāti vai vairākas šo noteikumu 19.punktā minētās aktivitātes, kuras paredzēts īstenot vienā vai vairākās ēkās vai teritorijās. Tādējādi projekts var ietvert vienu vai vairākas atbalstāmās aktivitātes, kuras paredzēts īstenot vienā vai vairākās ēkās. Respektīvi, Jūs varat tikai nomainīt veco šīfera jumtu pret jaunu un veikt ēkas siltināšanas darbus, ja šo darbu veikšanas rezultātā tiek izpildīti visi MK noteikumos minētie nosacījumi – tai skaitā MK noteikumu 9.punkts, kā arī 12.7.-12.7.3.apakšpunktu prasības un šie darbi ir iekļauti ēkas energoaudita pārskatā kā nepieciešami pasākumi ēkas energoefektivitātes uzlabošanai.

2.            Atbilstoši MK noteikumu Nr.559 15.punktam konkursa ietvaros KPFI maksimāli pieļaujamā atbalsta intensitāte no projektā norādītajām kopējām attiecināmā izmaksām nevar pārsniegt:

65% - sīkiem (mikro) un maziem komersantiem;

55% - vidējiem komersantiem;

45% - lieliem komersantiem;

85% - izglītības iestādes neatkarīgi no iestādes juridiskā statusa;

85% - ārstniecības iestādēm, kuras sniedz valsts budžeta apmaksātus veselības aprūpes pakalpojumus, ievērojot šo noteikumu 1.1 pielikumu. Ja minētā ārstniecības iestāde papildus valsts apmaksāto veselības aprūpes pakalpojumu sniegšanai veic arī citu saimniecisko darbību, tai skaitā sniedz maksas veselības aprūpes pakalpojumus, tad par daļu, kas neattiecas uz valsts apmaksāto veselības aprūpes pakalpojumu sniegšanu, piemēro atbalsta intensitāti, kas noteikta šo noteikumu 15.1., 15.2. vai 15.3.apakšpunktā;

85 % - kultūras institūcijām. Ja kultūras institūcija papildus darbības pamatmērķim veic citu saimniecisko darbību, kas neattiecas uz kultūras institūcijas darbības pamatmērķi, piemēro atbalsta intensitāti, kas noteikta šo noteikumu 15.1., 15.2. vai 15.3.apakšpunktā.

Papildus jāņem vērā, ka projektā var pieprasīt arī mazāku KPFI atbalsta intensitāti, lai kvalitātes kritēriju vērtēšanā saņemtu papildu punktus vai, lai nodrošinātu oglekļa emisiju samazinājuma radītājus vismaz 0,42 kgCO2/euro gadā atbilstoši MK noteikumu 9.punktam.

Saskaņā ar  MK noteikumos Nr.559 15.punktā minēto - izglītības iestādēm, ārstniecības iestādēm un kultūras institūcijām, kā projekta iesniedzējiem, projekta līdzfinansējums ir jānodrošina vismaz 15% apmērā no projekta attiecināmajām izmaksām, ja projektā netiek samazināta KPFI atbalsta intensitāte, lai nodrošinātu MK noteikumu Nr.559 9.punkta prasības, kā arī projekta iesniedzējam jāsedz projekta neattiecināmās izmaksas (piemēram PVN) un neparedzētās izmaksas, ja tādas projektā radīsies. MK noteikumi nepieļauj iespēju projekta iesniedzēja līdzfinansējumu nodrošināt natūrā.

3.Saskaņā ar Noteikumu 19.2.1.5.apakšpunktu viena no atbalstāmām projekta aktivitātēm un ieguldījumu atjaunojamo energoresursu izmantošanai  ir saules fotoelektriskie paneļi (saules baterijas), taču vēršu Jūsu uzmanību uz to, ka šādas saules baterijas nevis samazina energo zudumus, bet gan elektronenerģijas patēriņu. Par minēto aktivitāšu piemērotību konkrētās projekta ēkas gadījumā vislabākos ieteikumus, risinājumus un novērtējumu varēs sniegt energoaudita izstrādātājs, veicot kompleksu projekta ēkā nepieciešamo energoefektivitātes pasākumu izvērtēšanu.

Papildus informācijai lūdzam iepazīties ar MK 14.08.2012. noteikumiem Nr.599 un Klimata pārmaiņu finanšu instrumenta finansēto projektu iesniegumu atklāta konkursa „Kompleksi risinājumi siltumnīcefekta gāzu emisijas samazināšanai” ceturtās kārtas vadlīnijām projektu iesniedzējiem, kas pieejamas Vides aizsardzības un reģionālās ministrijas mājaslapā - http://www.varam.gov.lv/lat/darbibas_veidi/KPFI/projekti/kompleksi_risinajumi_siltumnicefekta_gazu_emisijas_samazinasanai_iv_karta/?doc=17727.

	9. 
	Sagatavojot tehnisko dokumentāciju un projekta pieteikuma dokumentāciju, mums ir radušies sekojoši jautājumi:

1. Iepazīstoties ar konkursa nolikumu un informāciju, kas ir izvietota Jūsu mājas lapā, īsti skaidri nav izprotams, cik liela ir atbalsta intensitāte, ja projektu sniedz kultūras iestāde un ārstniecības iestāde. Vienā dokumentā ir minēti, ka tie ir 85 %, bet otrā 25%.

Kura tad ir pareizā atbalsta intensitāte?

2. Vai projekta ietvaros ja tiek siltināta ēka, precīzāk ēkas sienas no iekšpuses, būvdarbu izmaksas tiks atzītas projekta ietvaros, kā attiecināmās izmaksas?

3. Vai ja projekta ietvaros tiek tikai veikti rekonstrukcijas darbi sporta zālē, tiek mainīts apgaismojums un siltināšanas darbi. Vai izglītības iestāde drīkst iesniegt tikai projekta pieteikumu uz sporta ar nosacījumi, kas ir sasniegti minētie rādītāji atbilstoši MK noteikumiem?
	1. Atbilstoši MK 2012.gada 14.augusta noteikumu Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” 15.punktam konkursa ietvaros KPFI maksimāli pieļaujamā atbalsta intensitāte no projektā norādītajām kopējām attiecināmā izmaksām nevar pārsniegt:

-) 65% - sīkiem (mikro) un maziem komersantiem;

-) 55% - vidējiem komersantiem;

-) 45% - lieliem komersantiem;

-) 85% - izglītības iestādes neatkarīgi no iestādes juridiskā statusa;

-) 85% - ārstniecības iestādēm, kuras sniedz valsts budžeta apmaksātus veselības aprūpes pakalpojumus, ievērojot šo noteikumu 1.1 pielikumu. Ja minētā ārstniecības iestāde papildus valsts apmaksāto veselības aprūpes pakalpojumu sniegšanai veic arī citu saimniecisko darbību, tai skaitā sniedz maksas veselības aprūpes pakalpojumus, tad par daļu, kas neattiecas uz valsts apmaksāto veselības aprūpes pakalpojumu sniegšanu, piemēro atbalsta intensitāti, kas noteikta šo noteikumu 15.1., 15.2. vai 15.3.apakšpunktā;

-) 85 % - kultūras institūcijām. Ja kultūras institūcija papildus darbības pamatmērķim veic citu saimniecisko darbību, kas neattiecas uz kultūras institūcijas darbības pamatmērķi, piemēro atbalsta intensitāti, kas               noteikta šo noteikumu 15.1., 15.2. vai 15.3.apakšpunktā.

Papildus jāņem vērā, ka projektā var pieprasīt arī mazāku KPFI atbalsta intensitāti, lai kvalitātes kritēriju vērtēšanā saņemtu papildu punktus vai, lai nodrošinātu oglekļa emisiju samazinājuma radītājus vismaz 0,42 kgCO2/euro gadā atbilstoši MK noteikumu 9.punktam.

Minēto MK noteikumu 41.punktā noteiktais finansējuma sadalījums attiecas uz konkursa ietvaros kopējo piešķirto finanšu instrumenta atbalsta summu un tās sadalījumu starp 3.punktā noteiktajām iesniedzēju kategorijām, katrā no projekta kārtām, nevis uz konkrēto atbalsta intensitāti katram projektam konkursa kārtas ietvars.

2. Konkursa ietvaros atbalstāmas projekta aktivitātes ieguldījumu vides aizsardzībā, kas ļauj ietaupīt enerģiju ir ēku energoefektivitātes paaugstinoši rekonstrukcijas vai vienkāršotās renovācijas darbi, t.sk., ēku sienu siltināšana no iekšpuses, atbilstoši MK noteikumu Nr.559 19.1.1.apakšunktam.

3. No uzdotā jautājuma nav skaidri saprotams, kas ir sporta zāles apsaimniekotājs un īpašnieks, bet, ja sporta zāle ir izglītības iestādes apsaimniekota ēka, vai ēkas daļa un projektu iesniedz izglītības iestāde vai tās dibinātājs (piemēram, pašvaldība) un projektā tiek veiktas jautājumā norādītās aktivitātes, proti, apgaismojuma nomaiņa un siltināšanas darbus, tad atbilstoši MK noteikumu 19.1.1.apakšpunktam un 19.1.4.apakšpunktu, šādas aktivitātes projekta ietvaros ir attiecināmas. Lūdzam ņemt vērā, ka plānoto darbu rezultātā ir jāsasniedz vismaz MK noteikumu 9.punktā norādītais minimālais efektivitātes radītājs. Tāpat pirms projekta iesniegšanas nepieciešams pārliecināties, ka gan projekta iesniedzējs, gan plānotie darbi un rezultāti atbilst MK noteikumu Nr.559 prasībām.

	10. 
	Saistībā ar izsludināto atklātā konkursa „Kompleksi risinājumi siltumnīcefekta gāzu emisiju samazināšanai” 4.kārtu sekojošs jautājums:

Jūrmalas pašvaldībā ir divas izglītības iestādes, kuras vēlētos piedalīties augstāk minētā konkursa 4.kārtā. Viena no iestādēm ir Mežmalas vidusskola, bet otra – Jūrmalas sporta centra peldēšanas skola.

Abas šīs iestādes dibinājusi Jūrmalas pašvaldība, darbojas iestādes autonomi viena no otras, katrai ir savs nolikums un savi uzdevumi, funkcijas, t.sk. arī pakļautība ir funkcionāli dažāda, bet abas iestādes atrodas uz viena zemesgabala. Kadastra numuri ēkām ir dažādi.

Sakiet, lūdzu, vai Mežmalas kola var sniegt pieteikumu atsevišķi kā iestāde? Savukārt pašvaldība kā iestādes dibinātāja sniegtu pieteikumu par Jūrmalas sporta centra peldēšanas skolu (turpmāk – JSC). 

Atsevišķi sniegt ir nepieciešamība tāpēc, ka Jūrmalas dome jau ir veikusi iepirkumu par JSC vienkāršotās renovācijas darbiem un iepirkumu komisija pieņēmusi lēmumu piešķirt līguma slēgšanas tiesības ar būvuzņēmēju un dome tuvāko dienu laikā plāno noslēgt līgumu. Otrkārt, pašreiz tiek lemts jautājums par izmaksu apjomu un finanšu līdzekļu paredzēšanu JSC iekšējiem remontdarbiem, kas saistīts ar ārējo siltināšanas darbu veikšanu.

Ļoti gaidīsim jūsu atbildi, jo šīs nedēļas laikā jāsagatavo un jāiesniedz izskatīšanai komitejā attiecīga domes lēmuma projekts par vienu vai abām izglītības iestādēm.
	Saskaņā ar Ministru kabineta noteikumu Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” 3.panta 3.3.daļas 3.3.2.apakšpunktu projekta iesnieguma iesniedzējs konkursa trešajā un turpmākajās kārtās, ja tādas tiek īstenotas - var būt izglītības iestāde, tai skaitā valsts dibinātās militārās profesionālās izglītības iestādes, vai izglītības iestādes dibinātājs. Tādējādi, var secināt, ka Jūrmalas pilsētas pašvaldības izglītības iestādes, proti, Mežmalas vidusskola un Jūrmalas sporta centra peldēšanas skola var iesniegt katra atsevišķi projekta iesniegumus, izstrādājot tos atbilstoši MK noteikumiem Nr.599. Taču lūdzam ņemt vērā, ka projekta iesniedzējam jāspēj nodrošināt arī faktiskā projekta īstenošana un tam ir jābūt tiesībām veikt iepirkumus, slēgt līgumus par projektā plānotajiem darbiem, veikt un saņemt maksājumus projekta ietvaros. Tāpat nepieciešams ņemt vērā MK noteikumu Nr.559 12.5.apakšpunktu par īpašumtiesībām.  Ņemot vērā šos argumentus un pieredzi III kārtas projektu vērtēšanā, aicinām rūpīgi izvērtēt faktiskās Mežmalas skolas iespējas realizēt projektu, ņemot vērā arī Jūrmalas pilsētas pašvaldības administratīvo kapacitāti un pieredzi projektu īstenošanā, izvērtējot iespējas arī par šo objektu projekta iesniegumu iesniegt Jūrmalas pilsētas pašvaldībai kā iestādes dibinātājai, kas varētu nodrošinātu labāku projekta vadības un ieviešanas kapacitāti un mazinātu ieviešanas riskus, kas saistīti ar projektu vadības pieredzi.

Papildus vēršam Jūsu uzmanību uz to, lai nodrošinātu kvalitatīvu projekta iesnieguma sagatavošanu lūdzu iepazīties ar MK noteikumiem Nr.599 un uz to pamata izstrādātām Vadlīnijām, kas ir pieejamas gan SIA „Vides investīciju fonds” un Vides aizsardzības un reģionālās attīstības ministrijas mājas lapā.

	11. 
	Tikko izsludinātajā konkursa „Kompleksi risinājumi siltumnīcefekta gāzu emisiju samazināšanai” IV kārta MK noteikumos kā projektu iesniedzējs ir minētas izglītības iestādes vai to dibinātāji, kā arī kultūras institūcijas. Vai pašvaldība var sniegt pieteikumu sava kultūras nama siltināšanai, līdzīgi kā tas ir ar izglītības iestādēm? Visa kultūras nama grāmatvedība tiek veikta centralizēti pašvaldībā, kā arī paraksttiesīgā persona, kas var parakstīt pieteikumu, ir pašvaldības vadītājs.
	Atbilstoši Ministru kabineta 2012.gada 14.augusta noteikumu Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” (turpmāk tekstā – MK noteikumi Nr.559) 3.3.4.apakšpunktam viens no projekta iesniedzēju veidiem, kas minētā konkursa ietvaros var iesniegt projekta iesniegumu, ir „kultūras institūcija, kura finansē kultūras aktivitātes un kuras darbības pamatmērķis ir kultūras vērtību radīšana, izplatīšana vai saglabāšana”, savukārt kultūras institūciju darbību regulē Kultūras institūciju likums. Tādējādi projekta iesniegums jāiesniedz tai personai, kura atbilst visām minētajā definīcijā ietvertajām pazīmēm, t.sk. Kultūras institūciju likumā noteiktajām kultūras institūcijas pazīmēm. 

Tas, vai Siguldas novada kultūras nams atbilst kultūras institūcijas definīcijai un veic kultūras institūciju raksturojošās darbības, pirms projektu iesniegšanas jāvērtē pašvaldībai kopā ar kultūras nama vadītāju.

	12. 
	„„Valmieras piens” un „Rīgas Piena kombināts” ir saistītie uzņēmumi. Katrs atsevišķi grib iesniegt projektu par savu ēku. Vai drīkst? Kāds būs maksimālais līdzfinansējums abiem?”
	1.Konkursa ietvaros netiek izvirzīti īpaši nosacījumi vai ierobežojumi saistītiem uzņēmumi, līdz ar to AS „Valmieras piens” un AS „Rīgas Piena kombināts” var iesniegt atsevišķus projekta iesniegumus, katra par savā īpašumā vai nomā esošu ēku vai zemes īpašumu, ievērojot Ministru kabineta noteikumus Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” iekļautos konkursa pretendentu un projektu iesniegumu atlases nosacījumus.

2. Ņemot vērā, ka uzņēmumi iesniedz atsevišķus projekta iesniegumus, tiem pieejamā finanšu instrumenta atbalsta intensitāte ir piemērojama saskaņā MK noteikumu Nr.559 15.punktu, kas nosaka, ka  konkursa ietvaros KPFI maksimāli pieļaujamā atbalsta intensitāte no projektā norādītajām kopējām attiecināmā izmaksām attiecībā uz komersantiem nevar pārsniegt:

65% - sīkiem (mikro) un maziem komersantiem;

55% - vidējiem komersantiem;

45% - lieliem komersantiem. 

Atbilstoši projekta iesniedzējam ir jāizvērtē, kurā komersantu kategorijā ietilpst AS „Valmieras piens” un AS „Rīgas Piena kombināts” ņemot vērā tā darbības apjomu un aizpildot MVU atbilstības deklarāciju (ja attiecināms), lai būtu iespējams konstatēt, kādu maksimālo finansējuma apmēru var pieprasīt katra sabiedrība šī konkursa ietvaros. Papildus jāņem vērā, ka, projektā var arī pieprasīt mazāku KPFI finansējuma intensitāti, lai kvalitātes kritēriju vērtēšanā saņemtu papildu punktus vai, lai nodrošinātu oglekļa emisiju samazinājuma radītājus vismaz 0,42 kgCO2/euro gadā.

	13. 
	Jautājumi par konkursa „Kompleksi risinājumi siltumnīcefekta gāzu emisiju samazināšanai”, vai šīs ir atbalstāmās projekta aktivitātes:

1) Tiek apsildīts ar elektrību - vai var pāriet uz biomasas katlu?

2) Vai var attiecināt rekuperācijas sistēmas izveidi?


	Jā, var pāriet uz biomasas katlu, atbilstoši MK noteikumu Nr.599 19.2.apakšpunktu konkursa ietvaros atbalstāms ir ieguldījumi atjaunojamo energoresursu izmantošanai saskaņā ar šādiem nosacījumiem:

19.2.1.1. biomasu izmantojošas katlu iekārtas;

19.2.1.2. biomasu izmantojošas koģenerācijas stacijas;

19.2.1.3. energoavoti ar siltuma sūkņiem (transformācijas koeficients atbilst šo noteikumu 2.pielikuma 1.tabulā noteiktajam);

19.2.1.4. saules kolektori;

19.2.1.5. saules fotoelektriskie paneļi (saules baterijas);

19.2.1.6. vēja elektrostacijas;

19.2.1.7. tehnoloģijas, ar kurām atjaunojamo primāro energoresursu ar lielāku aprites cikla siltumnīcefekta gāzu emisiju var pārstrādāt lietderīgi izmantojamā atjaunojamā energoresursā ar mazāku aprites cikla siltumnīcefekta gāzu emisiju.

2. Jā, var attiecināt rekuperācijas sistēmas izveidi, atbilstoši MK noteikumu Nr.599 19.1.3.apakšpunktam, kas nosaka, ka konkursa ietvaros atbalstāma projekta aktivitāte ir ieguldījumi vides aizsardzībā, kas ļauj ietaupīt enerģiju, tai skaitā uzstādīt iekārtas un sistēmas efektīvai  siltuma otrreizējai izmantošanai.

	14. 
	Jautājums, par ko zvanīju - mums ir cementa ražotne, kas piedalās kvotu tirdzniecības sistēmā, bet mēs vēlētos izmanot alternatīvo kurināmo un pielāgot tehnoloģijas šim mērķim. Programmā neatrodu ierobežojumus, bet vai tas, ka piedalāmies kvotu tirdzniecībā var būt šķērslis?
	Fonds, aicina Jūs iepazīties ar MK noteikumu Nr.599 13.punktā norādīto, kurā tiek skaidrots, kādos gadījumos šī konkursa ietvaros nevar pretendēt uz finansējumu projekta īstenošanai, un piemēram 13.1.apakšpunktā noteikts, ka konkursa ietvaros uz finansējumu nevar gadījumos, ja projektā iekļautās aktivitātes plānots īstenot iekārtās, kas ir iesaistītas ES emisiju kvotu tirdzniecības sistēmā saskaņā ar likumu „Par piesārņojumu”.

	15. 
	Projekta pieteikumam ir nepieciešams pievienot zvērināta revidenta atzinumu par 19.1.apakšpunktā minētās aktivitātes  īstenošanas attiecināmo izmaksu aprēķina pareizību. Vai tas ir sertificēta tāmētāja, kurš ir tiesīgs veikt ekspertīzes tāmēm, atzinums vai arī auditora (grāmatvedība) atzinums?
	Projekta iesniegumam nepieciešams pievienot  zvērināta revidenta atzinumu, savukārt zvērināto revidentu datubāze atrodama  - http://www.lzra.lv/revidenti-un-komercsabiedribas/zverinatu-revidentu-registrs.html. 

Kurš cilvēks veic faktisko izmaksu aprēķinu taisa, attiecībā uz konkursa prasībām nav būtiski, taču jebkurā gadījumā šoatzinumu apliecina un paraksta revidents, tādējādi atbildot par veiktā aprēķina atbilstību projekta iesniegumā iekļautajai un faktiski esošajai situācijai . revidenta atzinuma paraugu, lūdzam skatīt vadlīnijās projektu iesniedzējiem.

	16. 
	Jautājums, ja uzņēmums enerģijas ekonomijas labad vēlas iegādāties jaunu kalti, vai tas atbilst MK 599 punktam 19.1.6. vai varbūt 19.1.2.?
	Jā, KPFI konkursa „Kompleksi risinājumi siltumnīcefekta gāzu emisiju samazināšanai” IV kārtas ietvaros saskaņā ar 2012.gada 14.augusta MK noteikumi Nr.559 19.1.2. apakšpunktu „energoefektivitāti paaugstinoši papildu ieguldījumi esošajās ražošanas tehnoloģiskajās iekārtās”, ir iespējams aizstāt esošās ražošanas iekārtas ar jaunām, energoefektīvām. Lūdzam ņemt vērā, ka konkursa ietvaros, enerģijas un līdz ar to arī oglekļa dioksīda emisiju ietaupījums tiks rēķināts kā attiecība starp esošās kaltes enerģijas patēriņu un jaunās kaltes enerģijas patēriņu un šim samazinājumam jānodrošina minēto MK noteikumu 9.punktā noteiktais minimālais oglekļa dioksīda emisiju samazinājuma efektivitātes rādītājs – 0.42 kgCO2/euro gadā.

	17. 
	Gribētu uzdot jautājumus sakarā ar KPFI projektu konkursu „Kompleksi risinājumi siltumnīcefekta gāzu emisiju samazināšanai IV kārta”.

1. Vai projektā, kur ēkai ar centrālo apkuri paredzēts veikt siltināšanas darbus, CO2 emisijas samazinājumu gadā (E) rēķina šādi:

E=0.264 * ietaupītais siltumenerģijas patēriņš kWh

2. Ja projekta iesniedzējs ir valsts iestāde, vai 3.4.kritērijā automātiski ir 0 punkti?
	1) Saskaņā ar 2012.gada 14.augusta MK noteikumu Nr.559 1.pielikuma 2.1apakšpunktu, CO2 emisijas ietaupījumu, kas iegūts, siltumenerģijas ražošanā pārejot no fosilos energoresursus izmantojošām tehnoloģijām (tai skaitā centralizētās siltumapgādes sistēmas) uz atjaunojamos energoresursus izmantojošām tehnoloģijām, nosaka atbilstoši CO2 emisijas faktoram – 0,264 kgCO2/kWh (turpmāk – vidējais emisijas faktors). Taču lūdzam ņemt vērā arī minēto MK noteikumu 1.pielikuma 4.punktu, kurā noteikts, ka gadījumos, „Ja ēkai centralizēto siltumapgādi un karsto ūdeni nodrošina ar kurināmo, kam ir augstāks emisijas faktors nekā vidējā emisijas faktora noteiktā vērtība, var izmantot emisijas faktoru, ko nosaka siltumtīkla operators, izmantojot kurināmā emisijas faktorus atbilstoši šā pielikuma 1.tabulai un zudumus tīklā. Projekta iesniedzējam ir dokumentāri jāpierāda šāda emisijas faktora izmantošana. 

Faktiskās emisijas aprēķina, izmantojot šādu formulu:

kur

E – CO2 emisijas samazinājums gadā (kgCO2/gadā);

ECO2 – vidējais emisijas faktors 0,264 (kgCO2/kWh) vai emisijas faktors, kas noteikts atbilstoši šā pielikuma 1.tabulai. Siltumsūknim emisijas faktoru aprēķina atbilstoši šā pielikuma 8.punktam;

Qpat – patērētais siltumenerģijas apjoms ēkā (kWh/gadā). Ja, īstenojot projektu, ir plānots aizstāt visu patērēto siltumenerģijas apjomu ēkā ar siltumenerģiju, kas ražota no atjaunojamiem energoresursiem, aprēķina patērētās siltumenerģijas vismaz divu pēdējo noslēgto kalendāra gadu vidējo rādītāju. Ja, īstenojot projektu, ir plānots daļēji aizstāt patērēto siltumenerģijas apjomu ēkā ar siltumenerģiju, kas ražota no atjaunojamiem energoresursiem, norāda plānoto saražojamo siltumenerģijas apjomu.”
2) MK noteikumu Nr.559 5.pielikuma 3.4.kvalitātes kritērijs attiecas tikai uz komersantiem, līdz ar to nevienai valsts iestādei atbilstība šim kvalitātes kritērijam netiek vērtēta.



	18. 
	Kādas ir neatbalstāmās nozares?
	Saskaņā ar 2012.gada 14.augusta MK noteikumu Nr.559 12.4. apakšpunktu viena no prasībām projekta iesniedzējiem ir,ka tā saimnieciskā darbība ietver aktivitātes, kas atbilst saimnieciskās darbības statistiskās klasifikācijas (NACE 2.red.) kodiem 10–33, 35.3, 45–47.99, 85.1–85.6, 86.1–86.9, 87.2 un 90–91.04, un projekta iesniedzējs saimniecisko darbību veic ēkā vai teritorijā, kurā plānots īstenot projekta aktivitātes, vai plāno veikt minētajā ēkā pēc projekta aktivitāšu īstenošanas (ja attiecināms). 

Pirms projekta iesnieguma iesniegšanas lūdzam pārliecināties vai potenciālais projekta iesniedzējs atbilst šiem un arī citiem MK noteikumos Nr.559 izvirzītajiem projektu iesniedzēju atlases nosacījumiem, ņemot vērā, ka vērtēšanas komisija projekta iesniedzēja atbilstību NACE 2.red.kodiem pārbauda pēc publiski pieejamām datu bāzēm (piemēram, Lursoft).

	19. 
	Vai katls iet zem būvniecības iepirkuma vai arī kā iekārta?
	Saskaņā ar MK noteikumu Nr.559 19.2.1.apakšpunktu konkursa ietvaros atbalstāmi ir  „papildu ieguldījumi pārejai (tai skaitā iepērkamā enerģijas apjoma samazināšana) no tehnoloģijām, kurās izmanto fosilos energoresursus, uz tehno¬loģijām, kurās izmanto atjaunojamos energoresursus”:

19.2.1.1. biomasu izmantojošas katlu iekārtas;

19.2.1.2. biomasu izmantojošas koģenerācijas stacijas;

19.2.1.3. energoavoti ar siltuma sūkņiem (transformācijas koeficients atbilst šo noteikumu 2.pielikuma 1.tabulā noteiktajam);

19.2.1.4. saules kolektori;

19.2.1.5. saules fotoelektriskie paneļi (saules baterijas);

19.2.1.6. vēja elektrostacijas;

19.2.1.7. tehnoloģijas, ar kurām atjaunojamo primāro energoresursu ar lielāku aprites cikla siltumnīcefekta gāzu emisiju var pārstrādāt lietderīgi izmanto¬jamā atjaunojamā energoresursā ar mazāku aprites cikla siltumnīcefekta gāzu emisiju” 

Līdz ar to secināms, ka apkures katls šī konkursa ietvaros uzskatāms par tehnoloģisko iekārtu, papildus lūdzam ņemt vērā, ka konkursa ietvaros atbalstāma tikai esošo, fosilo kurināmo (mazuts, ogles, u.c.) izmantojošo, katlu nomaiņa pret apkures katlu, kas izmanto atjaunojamos energoresursu (koksne, biomasa utt.)

	20. 
	Gribētu uzdot pāris precizējošus jautājumus.

Vai es pareizi saprotu, ka izmaksas ir uzskatāmas par attiecināmām vēl pirms tam kad projekts ir apstiprināts. Respektīvi, mēs jau šobrīd varam sludināt iepirkumu un pēc tam sākt darbus, lai arī projekts nav apstiprināts, saprotot un uzņemoties visus finanšu riskus ja projekts netiek apstiprināts.

Cik ilgi plānojas projektu vērtēšana?
	Saskaņā ar 2012.gada 14.augusta MK noteikumu Nr.559 23.6.2 apakšpunktu izmaksas ir uzskatāmas par attiecināmām, ja: „ tās ir radušās pēc 2013.gada 1.aprīļa, taču ne vēlāk kā līdz projekta īstenošanas termiņa beigām, ja projekta iesnieguma iesniedzējs ir kultūras institūcija, ārstniecības iestāde, kura sniedz valsts budžeta apmaksātus veselības aprūpes pakalpojumus, kā arī komersants – ārstniecības iestāde, kura nesniedz valsts budžeta apmaksātus veselības aprūpes pakalpojumus”. Ņemot vērā iepriekš minēto, Jūs jau šobrīd varat sludināt iepirkumu un pēc tam sākt darbu, kas ņemot vērā īsos ieviešanas termiņus, pat ir vēlamais projekta īstenošanas scenārijs, tiesa lūdzam ņemt vērā, ka konkursa rezultāti var tikt paziņoti pēc iepirkuma veikšanas.

Projekta vērtēšana tiek plānota  aptuveni 2,5 mēnešus. Līgumu noslēgšanas termiņš – 30.06.2014

	21. 
	Lūdzu precizēt, vai Klimata pārmaiņu finanšu instrumenta finansēto projektu atklātā konkursa „Kompleksi risinājumi siltumnīcefekta gāzu emisiju samazināšanai” ceturtās kārtas ietvaros izsludinātā konkursa finansējumā ir paredzēts finansēt ražošanai nepieciešamas ēkas būvniecību atbilstoši energoresursu taupības vadlīnijām, vai tikai esošo ēku energotaupības vajadzībām paredzētus būvniecības darbus? Pašlaik komersants nomā ražošanas telpas, bet ir sava zeme, uz kuras plānots būvēt ražošanas ēku, kas piederētu komersantam pašam. Vai šādā gadījumā izmaksas būtu attiecināmas uz šī konkursa finansējumu?


	Lūdzam Jūs rūpīgi iepazīties ar 2012.gada 14. augusta MK noteikumiem Nr.559 par konkursa ietvaros atbalstāmām projekta aktivitātēm un nosacījumiem. Minēto noteikumu 19.punkts nosaka, ka konkursa ietvaros atbalstāmas ir šādas projekta aktivitātes:

19.1. ieguldījumi vides aizsardzībā, kas ļauj ietaupīt enerģiju:

19.1.1. ēku energoefektivitāti paaugstinoši rekonstrukcijas vai vienkāršotās renovācijas darbi;

19.1.2. energoefektivitāti paaugstinoši papildu ieguldījumi esošajās ražošanas tehnoloģiskajās iekārtās;

19.1.3. iekārtas un sistēmas efektīvai siltuma otrreizējai izmantošanai;

19.1.4. energoefektīva apgaismojuma uzstādīšana iekštelpās;

19.1.5. ēku automatizētās vadības un kontroles sistēmu uzstādīšana, kuras nodrošina enerģijas patēriņa kontroli un samazinājumu;

19.1.6. tehnoloģijas, kas atrodas uzņēmuma teritorijā un ir nepieciešamas tā darbībai, bet nav tieši piesaistītas ēkai;

19.2. ieguldījumi atjaunojamo energoresursu izmantošanai saskaņā ar šādiem nosacījumiem:

19.2.1. papildu ieguldījumi pārejai (tai skaitā iepērkamā enerģijas apjoma samazināšana) no tehnoloģijām, kurās izmanto fosilos energoresursus, uz tehno-loģijām, kurās izmanto atjaunojamos energoresursus:

19.2.1.1. biomasu izmantojošas katlu iekārtas;

19.2.1.2. biomasu izmantojošas koģenerācijas stacijas;

19.2.1.3. energoavoti ar siltuma sūkņiem (transformācijas koeficients atbilst šo noteikumu 2.pielikuma 1.tabulā noteiktajam);

19.2.1.4. saules kolektori;

19.2.1.5. saules fotoelektriskie paneļi (saules baterijas);

19.2.1.6. vēja elektrostacijas;

19.2.1.7. tehnoloģijas, ar kurām atjaunojamo primāro energoresursu ar lielāku aprites cikla siltumnīcefekta gāzu emisiju var pārstrādāt lietderīgi izmanto¬jamā atjaunojamā energoresursā ar mazāku aprites cikla siltumnīcefekta gāzu emisiju;

19.2.2. biomasas katlu iekārtu kopējā uzstādītā siltuma jauda nepārsniedz 3 MW, un biomasas koģenerācijas staciju kopējā uzstādītā siltuma jauda nepārsniedz 3 MW;

19.2.3. nomainot siltumenerģijas ražošanas tehnoloģijas, kopējā uzstādāmā siltuma jauda nedrīkst pārsniegt esošo siltumenerģijas ražošanas tehnoloģiju (kurās izmanto fosilos energoresursus) kopējo uzstādāmo siltuma jaudu, izņemot gadījumu, ja plānotā uzstādāmā siltumenerģijas ražošanas tehnoloģija nenodrošina nepieciešamo siltumenerģijas apjomu efektivitātes dēļ vai uzstādāmās siltumenerģijas ražošanas tehnoloģijas plānotais saražotais siltumenerģijas apjoms nepārsniedz siltumenerģijas apjomu, kādu projekta iesniedzējs ir iepircis no siltumenerģijas piegādātāja.

No iepriekš minētā secināms, ka konkursa ietvaros netiek atbalstīta jaunu ēku būvniecība. Papildus jāņem vērā, ka konkursa ietvaros projekta iesniegumam nepieciešams pievienot ēkas energoaudita pārskatu, kurā jāveic esošās enerģijas patēriņa izvērtējums par pēdējiem diviem kalendārajiem gadiem, līdz ar to neuzbūvētai ēkai nav iespējams šādu dokumentu sastādīt un nav iespējams novērtēt projekta ietvaros sasniedzamo CO2 emisiju samazinājumu.

	22. 
	Vēlējos noskaidrot, vai izsludinātajā Klimata pārmaiņu finanšu instrumenta atklātajā  projektu konkursā „Kompleksi risinājumi siltumnīcefekta gāzu emisiju samazināšanai, 4.kārta” var pieteikties arī baznīca  ar mērķi - nomainīt logus  un  apkuri  baznīcas ēkā (celta no laukakmeņiem)  siltuma efektivitātes uzlabošanai.
	Saskaņā ar Ministru kabineta 2012.gada 14.augusta noteikumu Nr.559 3.3. apakšpunktu konkursa III kārtā un līdz ar to arī IV kārtā, projekta iesniedzējs var būt:

3.3.1. komersants, tai skaitā ārstniecības iestāde, kura nesniedz valsts budžeta apmaksātus veselības aprūpes pakalpojumus;

3.3.2. izglītības iestāde, tai skaitā valsts dibinātās militārās profesionālās izglītības iestādes, vai izglītības iestādes dibinātājs;

3.3.3. ārstniecības iestāde, kura sniedz valsts budžeta apmaksātus veselības aprūpes pakalpojumus;

3.3.4. kultūras institūcija, kura finansē kultūras aktivitātes un kuras darbības pamatmērķis ir kultūras vērtību radīšana, izplatīšana vai saglabāšana (turpmāk – kultūras institūcija).”
Papildus nepieciešams ņemt vērā minēto MK noteikumu 12.4.apakšpunkta prasības, kas nosaka, ka konkursa ietvaros var pieteikties projekta iesniedzējs, kura

„ saimnieciskā darbība ietver aktivitātes, kas atbilst saimnieciskās darbības statistiskās klasifikācijas (NACE 2.red.) kodiem 10–33, 35.3, 45–47.99, 85.1–85.6, 86.1–86.9, 87.2 un 90–91.04, un projekta iesniedzējs saimniecisko darbību veic ēkā vai teritorijā, kurā plānots īstenot projekta aktivitātes, vai plāno veikt minētajā ēkā pēc projekta aktivitāšu īstenošanas (ja attiecināms)”
Pirms projekta iesnieguma iesniegšanas lūdzam pārliecināties vai potenciālais projekta iesniedzējs atbilst šiem un arī citiem MK noteikumos Nr.559 izvirzītajiem projektu iesniedzēju atlases nosacījumiem, ņemot vērā, ka vērtēšanas komisija projekta iesniedzēja atbilstību NACE 2.red.kodiem pārbauda pēc publiski pieejamām datu bāzēm (piemēram - Lursoft).

	23. 
	Lūdzu sniegt skaidrojumu par līdzdalību konkursā, ja izglītības iestāde iegādājusi ēku (īpašumtiesības nostiprinātas zemesgrāmatā), kurā veikt saimnieciskās darbības atbilstoši klasifikācijai NACE ( 2.red.) 85.3., 85.5., 85.6. kuras energoefektivitāti vēlas uzlabot, to siltinot.

Tā kā pirms īpašumtiesību ieguves ēka 3 gadus nav ekspluatēta, energoaudita veikšanai nav datu par pēdējiem (saskaņā ar vadlīnijām) diviem gadiem.

Jautājumi:

1.
Vai iespējams energoaudits bez patēriņa datiem, pamatojoties uz energosertifikāciju, nosakot ēkas energoefektivitāti.

2.
Vai iespējams pretendēt uz līdzdalību KPFI atbalstītajās aktivitātēs.
	Atbildot uz jautājumu, Fonds norāda, ka saskaņā ar MK noteikumu Nr.559 28.6.apakšpunktu projekta iesniegumam jāpievieno apliecinājums par patērēto elektroenerģijas un saražoto, patērēto un pārdoto siltumenerģijas apjomu ēkā vai teritorijā, kurā plānotas projekta aktivitātes, vismaz divos pēdējos noslēgtajos kalendāra gados pirms projekta iesnieguma iesniegšanas, norādot datus pa mēnešiem (megavatstundas (MWh)), un izmantoto kurināmā apjomu, pret kuru tiek arī vērtēts projektā panāktais CO2 emisiju ietaupījums.  Tādējādi, ja projekta iesnieguma iesniedzējs norāda, ka ēkā pēdējos divos gados nav bijis vismaz minimālais siltumenerģijas un elektroenerģijas patēriņš, kas atspoguļotos energoaudita aprēķinos, tad šāds projekts nekvalificējas konkrētam konkursam, līdz ar to arī nav atbalstāms KPFI konkursa „Kompleksi risinājumi siltumnīcefekta gāzu emisiju samazināšanai” IV kārtas ietvaros.

	24. 
	„Kompleksi risinājumi siltumnīcefekta gāzu emisiju samazināšanai” IV kārtas vadlīniju 46 lpp, 5.sadaļā „Projekta finansēšanas rādītāji” ir prasīti arī dati par 2013. gadu. Reāli visos uzņēmumos Bilances un Peļņas- zaudējumu aprēķins par 2013. gadu būs pieejams tikai šī gada martā/aprīlī. Kā pareizi rīkoties šajā gadījumā, kad pieprasītie dati uz projekta iesniegšanas brīdi vēl nebūs pieejami?
	Jūsu pieminētās sadaļas 5.1.punktā „Projekta iesniedzēja dati par finanšu apgrozījumu” tiek prasīts finanšu apgrozījums par 2010., 2011. un 2012.gadu

	25. 
	Sakiet, lūdzu, vai ir iespēja pieteikties konkursam „Kompleksi risinājumi siltumnīcefekta gāzu emisijas samazināšanai IV kārta” viesnīcām ar NACE sekojošiem kodiem:

  55.1 Izmitināšana viesnīcās un līdzīgās apmešanās vietās

  55.10 Izmitināšana viesnīcās un līdzīgās apmešanās vietās. Apraksts

  55.2 Izmitināšana viesu mājās un cita veida īslaicīgas apmešanās vietās

  55.20 Izmitināšana viesu mājās un cita veida īslaicīgas apmešanās vietās
	Lūdzam ņemt vērā 2012.gada 14.augusta MK noteikumu 12.4.apakšpunkta prasības, kas nosaka, ka konkursa ietvaros var pieteikties projekta iesniedzējs, kura „ saimnieciskā darbība ietver aktivitātes, kas atbilst saimnieciskās darbības statistiskās klasifikācijas (NACE 2.red.) kodiem 10–33, 35.3, 45–47.99, 85.1–85.6, 86.1–86.9, 87.2 un 90–91.04, un projekta iesniedzējs saimniecisko darbību veic ēkā vai teritorijā, kurā plānots īstenot projekta aktivitātes, vai plāno veikt minētajā ēkā pēc projekta aktivitāšu īstenošanas (ja attiecināms)”
Pirms projekta iesnieguma iesniegšanas lūdzam pārliecināties, vai potenciālais projekta iesniedzējs atbilst šiem un arī citiem MK noteikumos Nr.559 izvirzītajiem projektu iesniedzēju atlases nosacījumiem, ņemot vērā, ka vērtēšanas komisija projekta iesniedzēja atbilstību NACE 2.red.kodiem pārbauda pēc publiski pieejamām datu bāzēm (piemēram - Lursoft).

	26. 
	Vai mēs varam piedalīties 4. kārtā, izlabojot kļūdas, dēļ kurām tika projekts noraidīts. Vai arī mums ir nepieciešams veikt jaunu energoauditu?
	Varat piedalīties konkursa IV kārtā, izlabojot 3.kārtā konstatētās kļūdas, taču iesakām ņemt vērā pēdējās izmaiņas 2012.gada 14.augusta MK noteikumos Nr.559, it īpaši, kas attiecas uz euro ieviešanu.

2013.gadā izstrādāto energoauditu Jūs varat nepārstrādāt, taču atgādinām, ka energoauditā iekļautajai informācijai jāatbilst projekta iesniegumā iekļautajai informācijai un projekta aktivitātēm, tai skaitā ņemot vērā, ka auditā nepieciešams veikt labojumu enerģijas patēriņa datos – norādot informāciju par 2012. un 2013.gadu un attiecīgi precizējot arī citas saistītās projekta iesnieguma sadaļas un dokumentus.

